2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัทฯ และบริษัทในเครือเป็นผู้ผลิตและจัดจำหน่ายเฟอร์นิเจอร์ซึ่งทำจากไม้ และแผ่นไม้วีเนียร์
  โดยสามารถแบ่งสายผลิตภัณฑ์ตามรายละเอียดดังนี้

  - เฟอร์นิเจอร์สนาม (Garden Furniture)

  บริษัท ซันวู้ดอินดัสทรีส์ จำกัด (มหาชน) เป็นผู้ผลิตและจำหน่ายเฟอร์นิเจอร์ชุดสนาม (Garden
  Furniture) ซึ่งเป็นเฟอร์นิเจอร์ที่ผลิตจากไม้จริง (Solid Wood) โดยใช้ไม้สัก
  แบ่งสินค้าเป็น 2 ประเภท คือ

-   แบบ Classic ได้แก่ เฟอร์นิเจอร์ที่มีรูปทรงแบบเก่าของประเทศอังกฤษ
    ไม่มีการเปลี่ยนแปลงรูปมานาน ลักษณะเด่น ได้แก่ การใช้ไม้ขนาดใหญ่ แข็งแรง ทนทาน
    ใช้ตั้งกลางแจ้ง เช่น สนาม หรือสวนสาธารณะ

-   แบบ Trend เป็นแนวความคิดใหม่ในการออกแบบเฟอร์นิเจอร์สนาม
    เพื่อใช้ตั้งบริเวณชานนอกบ้านในฤดูร้อน
    หรือปรับใช้ในบ้านและสามารถเก็บในบ้านในช่วงฤดูหนาว
    จึงสามารถพัฒนารูปแบบได้ทันสมัยกว่าแบบ Classic มีน้ำหนักเบากว่าและเล่นลวดลายต่าง ๆ
    ได้มากกว่า สามารถออกแบบร่วมกับวัตถุดิบอื่น เช่น stainless steel, หินแกรนิต ฯลฯ
    แทนการตั้งไว้นอกบ้านตลอดทั้งปี
    เฟอร์นิเจอร์ประเภทนี้จึงเป็นการเสริมช่องว่างในทางการตลาดระหว่างเฟอร์นิเจอร์ภายในบ้านทั่วไปและเฟอร์นิเจอร์สนามแบบ
    Classic และมีแนวโน้มการตลาดที่สดใส

  - เฟอร์นิเจอร์สำหรับใช้ภายในบ้านและสำนักงาน (Home and Office Furniture)

  บริษัท ซันแคบิเนท จำกัด เป็นผู้ผลิตเฟอร์นิเจอร์ใช้ในบ้านและสำนักงาน
  ซึ่งได้ตระหนักถึงคุณภาพของผลิตภัณฑ์ เพื่อสนองความต้องการและสร้างความพึงพอใจให้ลูกค้า
  โดยการนำระบบบริหารงานคุณภาพ ISO 9002 มาเป็นแนวทางในการดำเนินงานของบริษัท
  และได้รับการรับรองมาตรฐานสากล ISO 9002 จาก BVQI เมื่อวันที่ 21 พฤศจิกายน พ.ศ.
  2543

ผลิตภัณฑ์ที่มีคุณภาพภายใต้การควบคุมคุณภาพตามมาตราฐานสากล มีดังนี้

1)  เฟอร์นิเจอร์แบบสแกนดิเนเวีย (Scandinavian Style) สำหรับลูกค้าตลาดยุโรป
    สหรัฐอเมริกา อังกฤษ โดยทำการผลิตที่โรงงานนวนคร

2)  Office Collection ได้แก่ ชุดสำนักงาน (Office Set) เป็น
    เฟอร์นิเจอร์ที่ผลิตจากไม้ปาร์ติเกิลบอร์ดปิดทับผิวหน้าด้วยวีเนียร์ไม้สัก วีเนียร์ไม้เชอร์รี่
    และไม้อื่นๆ เป็น เฟอร์นิเจอร์สามารถถอดประกอบได้ (Knock Down)
    เพื่อประโยชน์ในการขนส่งไปยังต่างประเทศ

-   เฟอร์นิเจอร์ แบบญี่ปุ่น (Otsuka Style) สำหรับลูกค้าตลาดญี่ปุ่น
    โดยทำการผลิตที่โรงงานบางปะอิน ได้แก่ ชุดรับประทานอาหาร คือ ไม้ยางพารา
    ไม้มะม่วงและไม้โอ๊ค และมีรูปร่าง แบบ ขนาดและสีสัน สำหรับตลาดญี่ปุ่นโดยเฉพาะ
    ด้วยขนาดของเฟอร์นิเจอร์ที่ผลิตให้ตลาดญี่ปุ่นจะมีขนาดเล็กกว่าที่ทำให้ตลาดสหรัฐอเมริการวมทั้งเทคนิคการทำสีแตกต่างกันด้วย

  - แผ่นไม้วีเนียร์

  บริษัท ลองซานวีเนียร์ จำกัด เป็นผู้ผลิตและจำหน่ายแผ่นไม้บางวีเนียร์
  เพื่อเป็นวัตถุดิบสำหรับในอุตสาหกรรมเฟอร์นิเจอร์ไม้ปิดผิว (Press Veneer) ประตู ฝ้า ผนัง
  และการตกแต่งเรือสำราญ ฯลฯ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์และบริการที่สำคัญ

-   กลยุทธ์การแข่งขัน

  บริษัทฯ ได้พยายามรักษาจุดเด่นของผลิตภัณฑ์ ซึ่งเน้นเรื่องคุณภาพ
  และเพิ่มเติมจุดเด่นในด้านรูปแบบใหม่เพื่อเพิ่มสัดส่วนตลาดในปีที่ผ่านมา นอกจากนี้บริษัทฯ
  มีแผนการขยายฐานลูกค้าที่จะซื้อสินค้าของบริษัทฯ ไปในภูมิภาคเอเชีย โดยบริษัทฯ
  ได้เข้าร่วมงานแสดงสินค้าเฟอร์นิเจอร์ในประเทศต่าง ๆ เพื่อให้เฟอร์นิเจอร์ของบริษัทฯ
  แพร่หลายและเป็นที่รู้จักของกลุ่มลูกค้าเป้าหมาย เช่น บริษัทฯ ได้ส่งเฟอร์นิเจอร์รูปแบบใหม่
  เข้าร่วมงานแสดงสินค้าที่ประเทศสิงค์โปร์ ในการร่วมงานแสดงนี้ บริษัทฯ
  ได้รับความสนใจจากผู้จำหน่ายในสิงค์โปร์เป็นอย่างดี และเฟอร์นิเจอร์ชุด TEA FOR TWO
  ของบริษัทฯ ได้รับรางวัล 2^(nd) prize, Best Exhibit Award, of International
  Furniture Fair Singapore 2000 และ “TIVOLI” chair & table, ได้เข้าร่วม 10
  ผลิตภัณฑ์ที่ออกแบบดีเด่นด้วย

  ในปี 2001 ณ งานแสดงสินค้าที่เดียวกันเฟอร์นิเจอร์ชุด “Sea Gull” ได้รับรางวัลที่ 1
  ด้านการออกแบบ และบริษัทฯ ได้รับรางวัล 1^(st) Prize, Best Exhibit Award, of
  international Furniture Fair Singapore 2001

  ในปี 2001 บริษัทฯ ได้เข้าร่วมงานแสดงสินค้า ณ ประเทศอังกฤษ ในนามของบริษัทในเครือ
  Lister Lutyens, ได้รับรางวัล “Best Stand Award at Glee”

-   จุดเด่น

  บริษัท ซันวู้ดอินดัสทรีส์ จำกัด (มหาชน) และบริษัทย่อย
  มีความได้เปรียบอย่างสูงที่อยู่ในกลุ่มอุตสาหกรรมไม้ครบวงจร กล่าวคือ ตั้งแต่การนำไม้ซุงเข้ามา
  คัดเลือกไม้คุณภาพสูงสุดเพื่อแปรรูปในการทำไม้บาง และไม้คุณภาพรองลงไปเพื่อการผลิต
  เฟอร์นิเจอร์ หรือแม้กระทั่งเศษไม้
  บริษัทฯสามารถเพิ่มมูลค่าของวัตถุดิบเหล่านั้นในการทำผลิตภัณฑ์ finger joint และไม้พื้น
  นอกจากนี้บริษัทฯ มีระบบการควบคุมคุณภาพ รัดกุม
  มีการวางแผนพัฒนารูปแบบผลิตภัณฑ์ใหม่อย่างต่อเนื่อง บริษัทฯ มีภาพพจน์ที่ดีมาโดยตลอด
  เป็นที่ไว้วางใจของลูกค้า
  มีการจัดส่งสินค้าที่ตรงต่อเวลาและตรงตามความต้องการของลูกค้าและเน้นบริการหลังการขายด้วย

  นอกจากนี้ ในปี 2001 บริษัทฯ ได้เข้าร่วมงานแสดงสินค้าประเทศอเมริกา
  ซึ่งเป็นตลาดใหญ่และบริษัทฯ ต้องการขยายสัดส่วนของตลาดเพิ่มขึ้น บริษัทฯ
  ได้เข้าร่วมงานแสดงสินค้า THE INTERNATIONAL CASUAL FURNITURE & ACCESSORIES
  MARKET และ THE HIGH POINT FURNITURE SHOW

  ในขณะเดียวกัน บริษัทฯ ได้เข้าร่วมงานแสดงสินค้ายุโรป ซึ่งปฏิบัติต่อเนื่องมาหลายปีที่ Spoga
  Fair in Germany และ Bella Fair in Denmark.

  นอกจากนี้บริษัทฯ ยังได้เข้าร่วมกับลูกค้าโดยการส่งผลิตภัณฑ์
  ใหม่หลายรูปแบบเข้าแสดงงานในประเทศต่างๆ โดยเฉพาะยุโรป
  ซึ่งเป็นตลาดใหญ่ของเฟอร์นิเจอร์ชุดสนาม นอกจากการเข้าร่วมแสดงสินค้าดังกล่าว บริษัทฯ
  ยังใช้สื่อคอมพิวเตอร์โดย บริษัทฯ มี Website www.sunwoodgroup.com และ
  www.teakest.com เพื่อแสดงผลิตภัณฑ์ของ บริษัทฯ ซึ่งมีรูปแบบหลากหลาย โดยบริษัทฯ
  ได้ปรับปรุงข้อมูลใน website อย่างสม่ำเสมอ
  เพื่อให้กลุ่มลูกค้าและผู้ที่สนใจสามารถเปิดเข้าไปใน webpage ได้รับทราบข้อมูลของบริษัทฯ
  และเห็นรูปลักษณ์ ขนาด, สี และลายไม้ของเฟอร์นิเจอร์อย่างชัดเจน

-   ลักษณะลูกค้า

  บริษัทฯ และบริษัทย่อยมีความสัมพันธ์ที่ดีกับกลุ่มลูกค้ารายใหญ่ และกลุ่มลูกค้าที่ซื้อจากบริษัทในเครือ
  โดยบริษัทฯ
  พบว่าลูกค้ากลุ่มดังกล่าวเป็นลูกค้าประจำและเมื่อลูกค้ากลุ่มนี้มีความต้องการสินค้าเฟอร์นิเจอร์
  ก็มักจะซื้อสินค้าจากกลุ่มบริษัท ทั้งนี้ บริษัทฯ และบริษัทย่อยมีนโยบายรักษาความสัมพันธ์ที่ดีต่อลูกค้า
  โดยเน้นคุณภาพสินค้าที่มีความทนทานและได้มาตรฐาน ความตรงต่อเวลาในการส่งสินค้า
  และบริการหลังการขาย ตามที่ได้กล่าวมาแล้วในเรื่องกลยุทธ์ทางการตลาด

-   กลุ่มลูกค้าเป้าหมาย

  บริษัทฯ และบริษัทย่อย ยังคงเน้นลูกค้ากลุ่มที่มีรายได้ระดับกลางถึงระดับสูง ในตลาดยุโรป และ
  สหรัฐอเมริกา นอกจากนี้ บริษัทฯ ยังมีแผนที่จะขยายฐานลูกค้าในตลาดเอเชียเพิ่มขึ้น
  ซึ่งขณะนี้กำลังอยู่ระหว่างการศึกษาตลาด

-   การจำหน่ายและช่องทางการจำหน่าย

  การจำหน่ายและช่องทางการจำหน่ายของกลุ่มบริษัทแบ่งเป็น 2 กลุ่ม คือ
  การขายตรงให้แก่ลูกค้ารายใหญ่ และการขายให้กับบริษัทในเครือ

  ตารางแสดงยอดขายผ่านช่องทางจำหน่าย

หน่วย : ล้านบาท

+-----------------------------+---------+---------+---------+---------+
| ช่องทางการจำหน่าย             | 2544    |         | 2543    |         |
+-----------------------------+---------+---------+---------+---------+
|                             | ยอดขาย  | ร้อยละ   | ยอดขาย  | ร้อยละ   |
+-----------------------------+---------+---------+---------+---------+
| ขายตรงให้แก่ลูกค้ารายใหญ่        | 256.313 | 61.32   | 328     | 68.48   |
|                             |         |         |         |         |
| ขายผ่านบริษัทในเครือ            | 161.68  | 38.68   | 151     | 31.52   |
+-----------------------------+---------+---------+---------+---------+
|   รวม                       | 417.99  | 100.00  | 479     | 100.00  |
+-----------------------------+---------+---------+---------+---------+

จากการที่บริษัทฯ มีลูกค้าที่เป็นผู้จัดจำหน่ายรายใหญ่ ในประเทศต่าง ๆ ทำให้ผลิตภัณฑ์ของ บริษัทฯ
สามารถกระจายไปอย่างกว้างขวาง นอกจากนี้ บริษัทฯ
ยังมีบริษัทย่อยและบริษัทร่วมซึ่งทำหน้าที่เป็นตัวแทนจำหน่ายเพื่อทำตลาดและเป็นช่องทางจำหน่ายผลิตภัณฑ์ให้บริษัทฯ
ได้แก่ Gardenside International Limited (ประเทศสหรัฐอเมริกา) และ Lister
Lutyens Limited (ประเทศอังกฤษ) นอกจากนี้ Lister Furniture, Inc.
(ประเทศสหรัฐอเมริกา) ยังเน้นการทำตลาดเพื่อกระจายสินค้าสู่ลูกค้ารายใหญ่ด้วย

-   วิธีการกระจายสินค้าสู่ลูกค้ารายย่อยของบริษัท

  Gardenside International Limited และ Lister Lutyens Limited.
  มีวิธีกระจายสินค้าสู่ลูกค้ารายย่อย 3 วิธี ดังนี้

-   ร้านค้าแสดงสินค้า (Showroom)
    สำหรับลูกค้ารายย่อยที่สนใจสินค้าที่จัดแสดงหน้าร้านและลูกค้ารายย่อยที่เป็นลูกค้าประจำสามารถติดต่อซื้อสินค้าจากร้านค้าโดยตรง

-   Web Page ( ลูกค้า Internet ) สำหรับลูกค้ารายย่อยที่สนใจสินค้าที่แสดงไว้ใน web
    page (www.gardenside.com หรือ www.lister-lutyens.co.uk)
    ของบริษัทในเครือทั้งสองแห่ง สามารถสั่งสินค้าทางไปรษณีย์ หรือจาก showroom
    ของบริษัททั้งสองแห่ง

-   กลุ่มลูกค้าบัตรเครดิต บริษัทฯ จะจัดหารายชื่อลูกค้ากลุ่มเป้าหมายจากผู้ใช้บัตรเครดิต
    และจัดส่งรายละเอียดและรูปแบบของสินค้า (Mailing Lists)
    โดยลูกค้าที่สนใจสามารถสั่งซื้อสินค้าทางไปรษณีย์ หรือ showroom ของบริษัททั้งสองแห่ง

  สำหรับการจำหน่ายและช่องทางการจำหน่ายของบริษัท ซันแคบิเนท จำกัด และบริษัท
  ลองซานวีเนียร์ จำกัด ขายตรงให้กับลูกค้ารายใหญ่ทั้งหมด

-   สัดส่วนการขายภายในประเทศและต่างประเทศ

  หน่วย : ล้านบาท

[TABLE]

-   ปัจจัยที่มีผลกระทบในการดำเนินธุรกิจ

  รูปแบบของสินค้า (Design) เป็นจุดเด่นที่สำคัญของสินค้าของบริษัทฯ ดังนั้น นักออกแบบ
  (Designer) จึงเป็นบุคลากรที่สำคัญของบริษัทฯ ตามที่ได้อธิบายไว้ในปัจจัยความเสี่ยง
  อย่างไรก็ตาม บริษัทฯ
  สามารถผลิตเฟอร์นิเจอร์ตามรูปแบบที่ออกแบบโดยนักออกแบบจนกว่าบริษัทฯ
  จะเลิกผลิตตามรูปแบบดังกล่าว แม้ว่านักออกแบบนั้นจะหยุดออกแบบให้กับบริษัทแล้ว
  และโดยจรรยาบรรณของนักออกแบบ ก็จะไม่นำรูปแบบที่ตนออกแบบให้กับบริษัทไปขายให้กับ
  ผู้ประกอบการค้าเฟอร์นิเจอร์รายอื่นในขณะที่บริษัทฯ ยังผลิตเฟอร์นิเจอร์ในรูปแบบดังกล่าว
  จากจรรยาบรรณของนักออกแบบตามที่กล่าว นับเป็นโอกาสในการดำเนินธุรกิจของบริษัทฯ
  กล่าวคือบริษัทฯ สามารถผลิตเฟอร์นิเจอร์ในรูปแบบที่ได้รับความนิยมจากลูกค้า
  ในขณะที่เป็นข้อจำกัดของคู่แข่ง ที่จะไม่สามารถผลิตเฟอร์นิเจอร์ตามรูปแบบดังกล่าว
  แม้ว่าคู่แข่งจะสามารถว่าจ้างนักออกแบบที่ออกแบบรูปแบบที่ได้รับความนิยมดังกล่าว

  (ข) ภาวะอุตสาหกรรมและการแข่งขัน

  บริษัท ซันวู้ดอินดัสทรีส์ จำกัด (มหาชน)

อุตสาหกรรมการค้าเฟอร์นิเจอร์สามารถแบ่งเป็น 3 ตลาด คือตลาดบน ตลาดกลาง และตลาดล่าง
ในปี พ.ศ. 2544 ที่ผ่านมา สภาวะทางการตลาดของอุตสาหกรรมเฟอร์นิเจอร์ในตลาดโลก
ยังคงมีการแข่งขันที่รุนแรง โดยเฉพาะการแข่งขันในตลาดกลาง และตลาดล่าง
โดยกลุ่มลูกค้าผู้นำเข้าเฟอร์นิเจอร์ในยุโรป สหรัฐอเมริกา ญี่ปุ่น มีโอกาสเลือกซื้อสินค้ามากขึ้น
ส่งผลให้ผู้ขายเฟอร์นิเจอร์มีจำนวนเพิ่มขึ้นโดยเฉพาะอย่างยิ่งผู้ขายจาก อินโดนีเซีย มาเลเซีย
เวียตนาม พม่า และ ลาว
ได้เพิ่มศักยภาพและขีดความสามารถในการส่งออกเฟอร์นิเจอร์สู่ตลาดโลก
โดยได้พัฒนาการออกแบบผลิตภัณฑ์ คุณภาพ และระดับราคาสินค้า
เพื่อปรับปรุงผลิตภัณฑ์ให้เป็นไปตามความต้องการของลูกค้า

แม้ว่าภาวะการค้าเฟอร์นิเจอร์ในตลาดโลกจะมีการแข่งขันกันอย่างรุนแรง
ตลาดเฟอร์นิเจอร์ในประเทศไทยยังคงมีอัตราการขยายตัวอย่างต่อเนื่อง
เนื่องจากการอ่อนตัวของค่าเงินบาทส่งผลให้ชาวต่างชาติสามารถซื้อผลิตภัณฑ์จากประเทศไทยได้ถูกลง
นอกจากนี้ผู้นำเข้าเฟอร์นิเจอร์ในต่างประเทศได้หันมาเลือกใช้บริการโรงงานผลิตเฟอร์นิเจอร์ที่มีมาตรฐานมากขึ้น

ปัจจุบัน ผู้ผลิตเฟอร์นิเจอร์ไม้สู่ตลาดโลกมีประมาณกว่า 100 ราย
แบ่งเป็นผู้ผลิตเฟอร์นิเจอร์ไม้สำหรับตลาดบนจำนวนประมาณไม่เกิน 10 ราย
ผู้ผลิตเฟอร์นิเจอร์ไม้สำหรับตลาดกลาง จำนวนประมาณ 10 - 30 ราย และ
ผู้ผลิตเฟอร์นิเจอร์ไม้สำหรับตลาดล่างจำนวนประมาณมากกว่า 50 ราย

สำหรับภาวะการแข่งขันของบริษัทฯ ในตลาดเฟอร์นิเจอร์ไม่รุนแรงนัก เนื่องจากสินค้าของบริษัทฯ
เป็นสินค้า Premium และแข่งขันกันในตลาดบน ซึ่งมีคู่แข่งขันน้อยราย นอกจากนี้ บริษัทฯ
ยังได้มีการเตรียมความพร้อมในการดำเนินงานเพื่อเพิ่มศักยภาพการแข่งขันโดยบริษัทฯ
ได้วางนโยบายหลักสามประการคือ นโยบายด้านบริหารต้นทุนการผลิต นโยบายด้านการตลาด
และนโยบายด้านการเงิน และบริษัทฯ สามารถดำเนินการตามนโยบายดังกล่าวได้อย่างเคร่งครัด
บริษัทฯ ได้ดำเนินการในการปฏิรูปรูปแบบการผลิตแบบใหม่อย่างสม่ำเสมอ
เพื่อเพิ่มประสิทธิภาพในด้านการผลิตและขั้นตอนการผลิต
แต่จากเหตุการณ์วิกฤติในสหรัฐอเมริกาในเดือนกันยายน 2544
ทำให้กลุ่มลูกค้ารายใหม่ที่มีกำลังซื้อสินค้าระดับปานกลางขึ้นไปชะลอการซื้อไปด้วย
ซึ่งทำให้บริษัทไม่สามารถเพิ่มยอดขายตามที่คาดหวัง
และพลาดโอกาสในการรับคำสั่งซื้อจากลูกค้ารายใหม่ ดังเห็นได้จากยอดขายในปี2544 เท่ากับ
1,304.15 ล้านบาท ลดลงจากปี 2543 จำนวน 60.0 ล้านบาท หรือลดลงร้อยละ 4.40

บริษัท ซันแคบิเนท จำกัด

บริษัท ซันแคบิเนท จำกัด เป็นผู้ผลิตเฟอร์นิเจอร์ไม้ที่ใช้ภายในสำนักงาน และภายในบ้าน
ซึ่งเป็นสินค้าเฟอร์นิเจอร์ Premium บริษัท ขายตรงให้แก่กลุ่มลูกค้า กลุ่มลูกค้าที่สำคัญได้แก่
กลุ่มลูกค้าอเมริกา และญี่ปุ่น

สำหรับสภาวะตลาดและการแข่งขันโดยภาพรวมของตลาดเฟอร์นิเจอร์ไม้สักที่ใช้ภายในสำนักงาน
และภายในบ้านมีการแข่งขันไม่รุนแรงนัก เนื่องจากเป็นตลาดของผู้ขาย
จำนวนผู้ผลิตมีจำนวนน้อยรายคือประมาณ 10 ราย คู่แข่งสำคัญได้แก่ ประเทศเดนมาร์ค
บริษัทถือเป็นผู้นำของตลาดของผลิตภัณฑ์ประเภทนี้ เนื่องจากบริษัทมีศักยภาพการแข่งขันเหนือคู่แข่ง
โดยมีต้นทุนการผลิตต่ำกว่าเมื่อเทียบกับคู่แข่ง ซึ่งเป็นผลมาจาก บริษัทฯ
มีฐานการผลิตใกล้แหล่งวัตถุดิบไม้สักซึ่งเป็นแหล่งวัตถุดิบที่มีคุณภาพดีที่สุดในโลก
ส่งผลให้ต้นทุนของวัตถุดิบ ซึ่งประกอบด้วยราคาวัตถุดิบ และค่าขนส่ง ของบริษัทฯ
ต่ำกว่าเมื่อเปรียบเทียบกับต้นทุนวัตถุดิบของบริษัทคู่แข่งที่ตั้งอยู่ในกลุ่มประเทศยุโรป
อีกทั้งต้นทุนค่าแรงของบริษัทยังต่ำว่า
เนื่องจากต้นทุนแรงงานไทยต่ำกว่าต้นทุนแรงงานของกลุ่มประเทศยุโรป
ในขณะที่คุณภาพของแรงงานไทยอยู่ในระดับใกล้เคียงกับคุณภาพแรงงานของกลุ่มประเทศยุโรป
นอกจากนี้ บริษัทยังเน้นเรื่องคุณภาพของผลิตภัณฑ์ ซึ่งได้แก่รูปแบบผลิตภัณฑ์ที่ทันสมัยและทนทาน
การจัดส่งให้ลูกค้าตรงเวลา และบริการหลังการขาย เพื่อให้ลูกค้าได้รับความพึงพอใจสูงสุด
และเพื่อให้เป็นไปตามกระแสความเปลี่ยนแปลงของเศรษฐกิจการค้าโลกที่มุ่งสู่ระบบเสรี
อันเนื่องมาจากการก่อตั้งองค์การค้าโลก หรือ WTO (World Trade Organization)
รวมทั้งบริษัทได้เพิ่มประสิทธิภาพและประสิทธิผลในการดำเนินงาน โดยดำเนินกิจกรรมในด้านต่าง ๆ
และได้รับการรับรอง ดังนี้

1.  ได้รับใบรับรองสถานประกอบกิจการที่ปฏิบัติถูกต้องตามโครงการตรวจคุ้มครองแรงงานหญิงและเด็กเพื่อส่งเสริมการส่งออก
    จากกระทรวงแรงงานและสวัสดิการสังคมเมื่อวันที่ 15 กันยายน พ.ศ. 2543

2.  ได้รับการรับรองเรื่องมาตรฐาน ISO 9002 จาก BVQI เมื่อวันที่ 21 พฤศจิกายน พ.ศ.
    2543

สำหรับแนวโน้มการแข่งขันของตลาดเฟอร์นิเจอร์ไม้ที่ใช้ภายในสำนักงานและภายในบ้าน
ยังคงมีการแข่งขันที่ไม่รุนแรงนักเนื่องจากมีผู้ผลิตน้อยราย
และผลิตภัณฑ์มีคุณสมบัติเฉพาะตามความต้องการของลูกค้า

บริษัท ลองซานวีเนียร์ จำกัด

บริษัท ลองซานวีเนียร์ จำกัด เป็นผู้ผลิตและจำหน่ายไม้วีเนียร์ที่ทำจากไม้สักขนาด 0.55 – 2.50
มิลลิเมตร ไม้วีเนียร์เป็นวัสดุปิดผิวของเฟอร์นิเจอร์ไม้ รวมทั้งประตู ฝ้า ผนัง
และวัสดุตกแต่งเรือสำราญ เป็นต้น
ดังนั้นความต้องการไม้วีเนียร์จึงขึ้นอยู่กับความต้องการของผลิตภัณฑ์ดังกล่าว สำหรับช่องทางจำหน่าย
บริษัทใช้วิธีขายตรงทั้งหมด ในปี 2543 บริษัทมียอดขาย 294.43 ล้านบาท และในปี 2544 เท่ากับ
270.5 ล้านบาท

สำหรับภาวะการแข่งขันในอุตสาหกรรมนี้ไม่รุนแรงนัก เนื่องจากไม้วีเนียร์ที่ทำจากไม้สักขนาด 0.55
– 2.50 มิลลิเมตร เป็นสินค้า Premium ซึ่งแข่งขันในตลาดบน ปัจจุบัน
อุตสากรรมผลิตไม้วีเนียร์ที่ทำจากไม้สักดังกล่าว มีผู้ผลิตทั่วโลกประมาณ 6 ราย
โดยเป็นผู้ผลิตจากประเทศไทยจำนวน 4 ราย และผู้ผลิตจากกลุ่มประเทศยุโรป จำนวน 2 ราย
ซึ่งบริษัท ลองซานวีเนียร์ จำกัด เป็นผู้ผลิตรายใหญ่ที่สุดในอุตสาหกรรมนี้
จากจำนวนผู้ผลิตไม้วีเนียร์ดังกล่าว อาจสรุปได้ว่าตลาดไม้วีเนียร์ดังกล่าวเป็นตลาดของผู้ขาย
เนื่องจากมีผู้ผลิตน้อยราย
ในขณะที่ความต้องการไม้วีเนียร์ยังคงมีแนวโน้มที่ดีเนื่องจากไม้วีเนียร์ที่ทำจากไม้สักมีความสวยงามเป็นเลิศเมื่อเปรียบเทียบกับไม้ชนิดอื่น

นอกจากนี้อุตสาหกรรมนี้ต้องอาศัย 1) เงินทุนหมุนเวียนจำนวนมาก 2)
ความชำนาญในการคัดเลือกวัตถุดิบ 3) ความสัมพันธ์ที่ดีกับลูกค้าเป็นระยะเวลายาวนาน และ4)
อุตสาหกรรมรองรับไม้ที่เป็นวัสดุที่เหลือจากการผลิตจำนวนมาก
หากผู้ผลิตไม่สามารถหาผู้ซื้อไม้ชิ้นที่เหลือเหล่านั้นได้ จะส่งผลให้มีต้นทุนไม้วีเนียร์สูงมาก
ซึ่งกรณีของบริษัทสามารถขายไม้ดังกล่าวให้แก่บริษัทผู้ผลิตเฟอร์นิเจอร์ในเครือได้

(3) การจัดหาผลิตภัณฑ์และบริการ

(ก) ลักษณะการจัดหาผลิตภัณฑ์

ก.1 การจัดหาผลิตภัณฑ์

บริษัทฯ และบริษัทย่อย (บริษัท ซันแคบิเนท จำกัด และ บริษัท ลองซานวีเนียร์ จำกัด)
มีโรงงานทั้งสิ้น 4 แห่ง คือ ที่จังหวัดปทุมธานี 1 แห่ง และ ที่จังหวัดพระนครศรีอยุธยา 3 แห่ง

[TABLE]

-   นโยบายการผลิตที่สำคัญ

บริษัทฯ และบริษัทย่อยมีนโยบายในการผลิตโดยแบ่งการผลิตออกเป็น 2 ลักษณะ คือ
1)ผลิตตามคำสั่งซื้อลูกค้า และ 2)ผลิตชิ้นส่วนตามประมาณการยอดขายและปริมาณวัตถุดิบ
ทั้งนี้กลุ่มบริษัทได้พัฒนาระบบการตรวจสอบคุณภาพสินค้าโดยบริษัทนำระบบการบริหารการจัดการมาใช้
เพื่อพัฒนาการบริหารและการจัดการของบริษัทให้เป็นไปตามมาตรฐานสากล
ซึ่งการบริหารและการจัดการที่ดีเป็นปัจจัยนำไปสู่การควบคุมดูแลที่ดีทั้งระบบของบริษัทฯ
ซึ่งรวมถึงระบบการผลิตสินค้าให้มีคุณภาพตามมาตรฐานโลกด้วย โดยในปี2543 บริษัท ซันแคบิเนท
จำกัดได้รับการรับรองเรื่องมาตรฐาน (ISO 9002) จาก BVQI ด้วย
สำหรับนโยบายการผลิตที่สำคัญยังคงเน้นรูปแบบ ความทนทาน และระยะเวลาการผลิต
นโยบายการผลิตดังกล่าวมีวัตถุประสงค์เพื่อให้ลูกค้าได้รับความพึงพอใจและมั่นใจว่า
เมื่อลูกค้าสั่งซื้อสินค้าจากบริษัท
ลูกค้าจะได้รับสินค้าที่มีคุณภาพได้รับมาตรฐานภายในระยะเวลาที่สามารถกำหนดได้

ก. การจัดหาวัตถุดิบ

-   บริษัท ซันวู้ดอินดัสทรีส์ จำกัด (มหาชน)

  วัตถุดิบที่สำคัญได้แก่ ไม้สักแปรรูป ไม้แปรรูปชนิดอื่นๆ ชิ้นส่วนเฟอร์นิเจอร์กึ่งสำเร็จรูป ไม้วีเนียร์
  ฟิตติ้ง โครงสเตนเลส กาว สี ผ้า และกล่อง ฯลฯ
  วัตถุดิบที่ใช้ในงานเฟอร์นิเจอร์จะใช้ชิ้นส่วนที่ทำด้วยไม้สักเป็นส่วนมาก
  ในปัจจุบันบริษัทได้เพิ่มแบบเฟอร์นิเจอร์ใหม่ ซึ่งได้เพิ่มการใช้ชิ้นส่วนและวัสดุที่ทำด้วยโลหะ
  และโครงสเตนเลสเข้าเป็นส่วนประกอบของงานเฟอร์นิเจอร์มากขึ้น
  เพื่อเป็นการแนะนำรูปแบบใหม่ของสินค้าเข้าสู่ตลาด
  ในขณะเดียวกันสามารถลดปริมาณการใช้ของไม้สักในชิ้นงานเฟอร์นิเจอร์เพื่อเป็นการลดต้นทุนอีกด้วย

  - วัสดุทดแทน

  บริษัทฯ สามารถใช้ไม้ประเภทอื่นทดแทนไม้สัก เช่น ไม้โอ๊ค ไม้เชอรี่ ไม้มะม่วงป่า
  และไม้ยางพารา เป็นต้น โดยไม้ดังกล่าวมีราคาถูกกว่าไม้สัก อย่างไรก็ตาม บริษัทฯ
  ยังคงเน้นการผลิตเฟอร์นิเจอร์ด้วยไม้สัก เนื่องจากมีความสวยงามเป็นเลิศ อายุการใช้งานยาว
  ซึ่งได้รับความนิยมจากผู้บริโภคอย่างแพร่หลาย นอกจากนี้บริษัทฯ ยังใช้โลหะเพื่อลดการใช้ไม้สัก
  เช่น นำสแตนเลส เข้ามาเป็นส่วนประกอบในการผลิตเฟอร์นิเจอร์
  ซึ่งจะเป็นการสร้างรูปลักษณ์ใหม่ในการผลิต
  และสามารถผสมผสานกับเฟอร์นิเจอร์ไม้สักได้อย่างเหมาะสมและมีความงดงามมาก

-   บริษัท ซันแคบิเนท จำกัด :

วัตถุดิบที่สำคัญในการผลิตของบริษัท ได้แก่ ไม้ซุง ไม้แปรรูป และไม้วีเนียร์
โดยบริษัทสั่งซื้อไม้ซุงโดยตรงจากต่างประเทศมาแปรรูป ส่วนไม้แปรรูปและชิ้นส่วนซื้อจาก บริษัท
ซันวู้ดอินดัสทรีส์ จำกัด (มหาชน) และจากผู้ประกอบการไม้ในต่างประเทศ
ซึ่งมีรายละเอียดขั้นตอนการซื้อเช่นเดียวกันกับบริษัท ซันวู้ดอินดันทรีส์ จำกัด (มหาชน)
และสั่งซื้อไม้วีเนียร์จาก บริษัท ลองซาน วีเนียร์จำกัด

-   บริษัท ลองซาน วีเนียร์ จำกัด

ไม้สักเป็นวัตถุดิบที่สำคัญในการผลิต โดยบริษัทนำไม้จากต่างประเทศเกือบทั้งหมด ทั้งนี้บริษัท
เป็นผู้จัดหาวัตถุดิบไม้ซุงด้วยตนเอง โดยนำมาคัดซุงชั้นดีเพื่อนำมา Slice เป็นแผ่นไม้บางวีเนียร์
ส่วนซุงที่คุณภาพต่ำนำไปจำหน่ายต่อให้แก่โรงเลื่อยในเขตกรุงเทพฯ ต่อไป

(ข) ผลกระทบต่อสิ่งแวดล้อม

บริษัทฯ และบริษัทย่อยเป็นผู้ผลิตเฟอร์นิเจอร์แบบครบวงจร ซึ่งประกอบด้วยวัตถุดิบเช่น ไม้ สี กาว
ฯลฯ
โดยให้ความใส่ใจต่อสิ่งแวดล้อมมาโดยตลอดและได้ให้ความร่วมมือกับหน่วยงานงานภาครัฐดำเนินการลดผลกระทบต่อสิ่งแวดล้อมโดยให้มีผลกระทบให้น้อยที่สุด
ทั้งนี้บริษัทฯ และบริษัทย่อยได้ดำเนินการดังนี้

-   เศษไม้ ในการผลิตเฟอร์นิเจอร์และไม้บาง นั้น
    จะนำไปใช้เป็นเชื้อเพลิงเพื่อทำไอน้ำให้แก่โรงงาน
    โดยควบคุมมลภาวะทางอากาศและมลภาวะทางน้ำได้ แต่ละโรงงานมีระบบกำจัดฝุ่น และขี้เถ้า
    ซึ่งเกิดจากการเผาของเตาเผา โดยการฉีดน้ำดักก่อนออกจากปล่อง
    ทำให้ฝุ่นและขี้เถ้าตกตะกอนลงมากับน้ำ ซึ่งได้ถ่ายลงในหลุมขนาดใหญ่ ปล่อยให้ตกตะกอนก่อน
    บริษัทฯผ่านการตรวจสอบมาตรฐานจากหน่วยงานของรัฐ เช่น กรมโรงงาน กรมอุตสาหกรรม
    ฯลฯ

-   สี ทางบริษัทฯ ได้กำจัดละอองสี โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน
    ซึ่งเป็นไปตามมาตรฐานสากล

-   กาว กาวที่ใช้ เป็นกาวที่ไม่มีส่วนผสมของสารระเหย

-   ฝุ่น ฝุ่นที่เกิดจากการขัดชิ้นงานด้วยกระดาษทราย และขัดเครื่อง และการตัดเตรียมไม้
    ทางบริษัทฯ ได้ใช้เครื่องดูดและดักฝุ่นแบบถุงกรองฝุ่น (FILTER BAG) ที่ทันสมัย

  (4) งานที่ยังไม่ส่งมอบ

  - ไม่มี -